34. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.141.2/102168 της 15/27 Σεπτ.  1978 (ΦΕΚ Β' 843) Περί ρυθμίσεως θεμάτων παρακολουθήσεως και εξετάσεως μαθημάτων στη Φυσικομαθηματική Σχολή του Πανεπιστημίου Πατρών. Έχοντας υπόψη: 1.Τις διατάξεις της παρ. 5 της υπ' αριθ. 107/1962 Π.Υ.Σ., που κυρώθηκε με το άρθρ. 1 του Ν.Δ. 4263/62 (ΦΕΚ 187 τ.Α'), και 2.Πρόταση της Φυσικομαθηματικής Σχολής (συνεδρίαση 44/14.6.1978) και της Συγκλήτου (συνεδρίαση 155/29.8.1978) του Πανεπιστημίου Πατρών, αποφασίζουμε: Μεταφέρονται στο επόμενο ακαδημαϊκό έτος 1978-1979 οι υποχρεώσεις των κατωτέρω μαθημάτων, για τους φοιτητές της Φυσικομαθηματικής Σχολής του Πανεπιστημίου Πατρών ακόμη και στην περίπτωση που δεν παρακολούθησαν τα μαθήματα του Β' εξαμήνου του ακαδημαϊκού έτους 1977 – 1978: α)Γενική Φυσική ΙΙ Α' έτους β)Φυσική ΙΙ (Κυματική) Β' έτους γ)Φυσική IV (Ηλεκτρισμός – Μαγνητισμός) Γ' έτους του Φυσικού Τμήματος, καθώς και Σελ. 628,414 Τεύχος 694 – Σελ. 120 δ)Γραμμική Άλγεβρα ΙΙ Α' έτους ε)Άλγεβρα ΙΙ Β' έτους ς)Εισαγωγή στη Θεωρία των Πραγματικών Συναρτήσεων Β' έτους του Μαθηματικού Τμήματος. Τα ανωτέρω μαθήματα δεν υπολογίζονται στον αριθμό των μαθημάτων που δικαιούνται να μεταφέρει ο κάθε φοιτητής. Η απόφαση αυτή να δημοσιευθεί στην Εφημερίδα της Κυβερνήσεως. 